**LĒMUMS**

Liepājā

|  |  |
| --- | --- |
| 2024. gada 23. maijā |  Nr.206/5(prot. Nr.5, 23.§) |

Par lokālplānojuma 1. redakcijas un vides

pārskata nodošanu publiskajai apspriešanai

un institūciju atzinumu saņemšanai

Pamatojoties uz Teritorijas attīstības plānošanas likuma 12. panta trešo daļu, Ministru kabineta 2014. gada 14. oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 82. un 83. punktu, Liepājas valstspilsētas un Dienvidkurzemes novada ilgtspējīgas attīstības stratēģiju līdz 2035. gadam, izskatot lokālplānojuma izstrādātāja IK “Plānošanas eksperti” 2024. gada 24. aprīļa vēstuli Nr.PE 04-24/2e “Par lokālplānojuma nodošanu publiskai apspriešanai un institūciju atzinumu saņemšanai”, ar kuru iesniegta izstrādātā lokālplānojuma redakcija, kas groza Liepājas valstspilsētas teritorijas plānojumu nekustamajiem īpašumiem Ģenerāļa Baloža ielā 34, Virssardzes ielā 12, Zemgales ielā 17 un daļā Virssardzes ielas, Liepājā, un lokālplānojuma izstrādes vadītāja Uģa Kaugura 2024. gada 30. aprīļa ziņojumu par izstrādāto lokālplānojuma redakciju, kā arī Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Nodot lokālplānojuma, kas groza Liepājas valstspilsētas teritorijas plānojumu nekustamajiem īpašumiem Ģenerāļa Baloža ielā 34, Virssardzes ielā 12, Zemgales ielā 17 un daļā Virssardzes ielas, Liepājā (turpmāk – Lokālpānojums), 1. redakciju un vides pārskata projektu publiskajai apspriešanai un institūciju atzinumu saņemšanai.

2. Noteikt publiskās apspriešanas termiņu četras nedēļas.

3. Uzdot Lokālplānojuma izstrādes vadītājam:

3.1. piecu darbdienu laikā pēc šī lēmumu spēkā stāšanās, ievietot to Teritorijas attīstības plānošanas informācijas sistēmā un pašvaldības tīmekļa vietnē;

3.2. paziņojumu par publisko apspriešanu ievietot Teritorijas attīstības plānošanas informācijas sistēmā, pašvaldības tīmekļa vietnē un publicēt vietējā laikrakstā.

4. Liepājas būvvaldes vadītājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Liepājas būvvaldei, Liepājas Nekustamā īpašuma pārvaldei, Liepājas speciālās ekonomiskās zonas pārvaldei, IK “Plānošanas eksperti”, Izpilddirektora birojam, Vides aizsardzības un reģionālās attīstības ministrijai |